  Туспуктэм: Руслан Нуриахметов Майя Бывальцева 9-тӥ куартолэзе 10 часын Ижысь Шор площадьын Вормон Парад ортчоз. Ужрадэ 2 сюрслэсь трос адями пыриськоз, соос пӧлын Беларусьысь дышетскисьёс. Со сярысь Удмуртиысь тӧролэн но кивалтэтлэн пресс-службазы ивортӥз. Минскысь С. С. Бельченко нимо 152 номеро шоръёзо школаын дышетскисьёс Ижысь О. Д. Матвеев нимо кадет школаен валчеужан сярысь тупанкылъя лыктозы но татын 8-10 куартолэзе луозы. Парадэз пушкаен но полевой кухняен машинаос усьтозы, соос бере «Калашников» концернлэн но Ижысь механикая заводлэн колоннаоссы ортчозы, отын вашкала автомоашинаос но мынозы. Ижысь «Аксион-холдниглэн» колоннаяз ЗИЛ машина, «Максим» пулемётэн но М-4 установкаен ГАЗ, «Виллис» машинаос, тодмо ГАЗ-А но «Катюша» ортчозы. «Купол» завод «Оса» но «Тор» зенитно-ракетной огъетъёссэ поттоз. Озьы ик предприятиын кылдытэм «Адъютант» мишенно-тренировочной огъетэз возьматозы. Вормон Парадлы дасяськонъёс Шор площадьын 27-тӥ оштолэзе кутскозы. Парад расчётъёс ортчон урамъёсты ньыль нунал ӝытъёсы ворсалляозы. Тегъёс: Парад Ижкар Белоруссия Удмуртия  